РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от заседание на комисия ”Управление на собствеността”
към Пленума на Висшия съдебен съвет, проведено на 25.04.2018 г.

Днес, 25.04.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Пламена Цветанова 
                                                                                      Боян Новански
                                                                                      Огнян Дамянов

	ОТСЪСТВА: Олга Керелска.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Мая Атанасова – главен експерт – юрисконсулт в дирекция „Правна” и Анжела Цветанова – старши експерт – юрист в отдел „Управление на собствеността”, дирекция „Управление на собствеността на съдебната власт”..

І. Поканени в заседание на Комисия „Управление на собствеността”:

1. ОТНОСНО: Среща с административните ръководители, на които са предоставени средства за реализиране на обществени поръчки за основен ремонт на съдебните сгради, поканени в изпълнение решение на Пленума на ВСС, взето по протокол № 10/29.03.2018 г., т. 15.

От страна на Върховния касационен съд присъстваха: г-жа Маргарита Пазвантова - главен секретар и г-жа Цветелина Трайкова - експерт - обществени поръчки.

От страна на Прокуратура на Република България  присъстваха: г-жа Мирослава Райковска – и.д. главен секретар и директор на дирекция „АП” и г-жа Стефка Инджова - директор дирекция „СФТО” при Администрация на Главния прокурор.

На обсъждането по т. 1 от настоящия дневен ред присъстваха и административните ръководители на органите на съдебна власт, както следва: г-жа Мария Тодорова – председател на Административен съд гр. Благоевград, г-жя Марияна Шотева - председател на Административен съд гр. Пазарджик, г-н Явор Колев – председател на Административен съд гр. Пловдив, г-жа Галатея Ханджиева – Милева - председател на Окръжен съд гр. Добрич, г-жа Елеонора Серафимова - председател на Окръжен съд гр. Пазарджик, г-н Лазар Мичев – председател на Окръжен съд гр. Разград, г-н Красимир Георгиев - председател на Окръжен съд гр. Стара Загора, г-н Иван Шейтанов - председател на Районен съд гр. Асеновград, г-жа Магдалена Жбантова – Стефанова – председател на Районен съд гр. Гоце Делчев, г-жа Албена Миронова – и.ф. председател на Районен съд гр. Лом, г-жа Петина Николова – председател на Районен съд гр. Нови пазар, г-н Камен Гатев - председател на Районен съд гр. Пещера, г-н Янко Чавеев - председател на Районен съд гр. Самоков и г-н Емилиян Ангелов - председател на Районен съд гр. Шумен.
 
Окръжен съд гр. Търговище беше представен от г-н Савин Савов - съдебен администратор.

Участниците в срещата споделиха за предприетите от тяхна страна действия във връзка с упражняване на правомощията им на възложители по чл. 5 от ЗОП, като споделиха трудностите, които са срещнали във връзка с реализирането на обществените поръчки за основни ремонти на съдебните сгради, етапите на които се намират към настоящия момент и възможностите за усвояването на финансовите средства, предоставени им по § 51-00 „Основен ремонт на ДМА”.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА информациите от административните ръководители и представителите на органите на съдебна власт, присъстващи в днешното заседание във връзка с реализирането на обществените поръчки за основни ремонти на съдебните сгради, етапите на които се намират към настоящия момент и възможностите за усвояването на финансовите средства, предоставени им по § 51-00 „Основен ремонт на ДМА”.
1.2. ВЪЗЛАГА на отдел „Инвестиции и строителство” да окаже методическа помощ на председателя на Районен съд гр. Гоце Делчев във връзка с реализирането на обект: „Осигуряване  на  достъпна среда,  чрез монтиране на асансьорна уредба в сградата на Районен съд Гоце Делчев, находящ се на ул."Отец Паисий" № 25, гр. Гоце Делчев”, включен в Инвестиционната програма на ВСС за  2018 г.
1.3. ВЪЗЛАГА на председателя на Окръжен съд гр. Добрич да отправи официално запитване до главния архитект на Община Добрич във връзка с необходимостта от издаване на разрешение за строеж за осъществяването на обект: „Извършване  на   основен  ремонт  на  санитарни  възли  (WC)  в Съдебната палата – гр. Добрич за Окръжен съд Добрич, ул. „Доктор Константин Стоилов“ №17”.
1.4. ИЗПРАЩА решението по т. 1 от настоящия протокол на председателя на Окръжен съд гр. Добрич и Районен съд гр. Гоце Делчев.

ІІ. Инвестиционна дейност 

2. ОТНОСНО: Разпределяне на помещенията между Административен съд София град, Административен съд София област, Прокуратурата на Република България и ГД „Охрана“ към Министерство   на   правосъдието  във   фаза   идеен   проект   за   обект: “Проектиране на основен ремонт и преустройство на сграда на органите на съдебната власт, гр. София, ул.“Драган Цанков“ №6“, съгласно Договор № ВСС-15172, сключен между ВСС и ЕТ“АРХАТ В-ВАЛЕРИ ВРАБЧЕВ“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРЕДЛАГА на Пленума на Висшия съдебен съвет за вземе следното решение:

На основание чл. 388, ал.1 от Закона за съдебната власт, разпределя помещенията  във фаза „Идеен проект“ за обект: “Проектиране на основен ремонт и преустройство на сграда на органите на съдебната власт, гр. София, ул. “Драган Цанков“ № 6“ съгласно Договор № ВСС-15172, сключен между ВСС и ЕТ“АРХАТ В-ВАЛЕРИ ВРАБЧЕВ“, както следва:

1. Помещения за ГД „Охрана“: 10 бр. помещения в западната част на сутерена; 5 бр. помещения на първи етаж, съгласно приложението. 
2. Помещения на Административен съд София - област: 22 помещения на първи етаж - от №205 до №217, съд. зала 17, „зала“17а, „зала18, №222,архивар, секр. деловодство, призовкари, статистик, домакин- общо за 46 раб. места, съгласно приложението.  
3. Обща съдебна зала за АССГ и АССО на първи етаж, съгласно приложението.
4. Помещения на Административен съд София - град: 6 съдебни зали, представителна зала,7 помещения с обслужващи функции съгл. чертежа на първи етаж, 2 зали, 2 кабинета, тераса и стая за почивка на втори етаж, целия трети , целия четвърти етаж, съгласно приложението.   
5. Помещения за прокуратурата: 8 бр. помещения за Софийска градска прокуратура и 2 бр. помещения за Софийска окръжна прокуратура, разположени на пети етаж в западната и югозападната част на сградата, съгласно приложението.

2.2. ВНАСЯ предложението като допълнителна точка в редовно заседание на Пленума на Висшия съдебен съвет, насрочено за 26.04.2018 г.

3. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на Висш съдебен съвет за 2018 г., към 31.03.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.03.2018 г.

3.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.03.2018 г., на Комисия „Бюджет и финанси“.
ІІІ. Управление на собствеността

4. ОТНОСНО: Доклад от Анжела Цветанова – старши експерт – юрист в отдел „Управление на собствеността” във връзка с предложение на областния управител на област София за предоставяне безвъзмездно за управление на ВСС на две жилища в гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРЕДЛАГА на Пленума на Висшия съдебен съвет да вземе следното решение,  

1. УПЪЛНОМОЩАВА представляващия Висшия съдебен съвет да сключи с областния управител на област София договор за безвъзмездно предоставяне за управление на недвижим имот – частна държавна собственост, представляващ: 
- апартамент № 68, находящ се в гр. София, район „Студентски“, ж.к. „Дървеница“, бл. 9, вх. „Г“, ет. 2, състоящ се от две стаи, хол, кабинет, столова, бокс, сервизни помещения със застроена площ от 136,85 кв.м /с 2/5 балкони/, мазе № 30 със застроена площ от 10 кв.м и с 1,258% ид.части от общите части на сградата и отстъпеното право на строеж, описан подробно в Акт за държавна собственост – частна с пореден № 02632 от 29.01.2001 г., одобрен от областен управител на област София.
2. УПЪЛНОМОЩАВА представляващия Висшия съдебен съвет да сключи с областния управител на област София договор за безвъзмездно предоставяне за управление на недвижим имот – частна държавна собственост, представляващ: 
- апартамент № 13, находящ се в гр. София, район „Триадица“, бул. „Патриарх Евтимий“ № 45, ет. 4, състоящ се от две стаи, хол, кухня, входно антре, черно антре, клозет и баня на площ от 91,45 кв.м, заедно с таванско и избено помещение и 5,80% идеални части от общите части на сградата и мястото – цялото от 738 кв.м, описан подробно в Акт за държавна собственост – частна с пореден № 01528 от 28.12.1998 г., одобрен от областен управител на област София.

4.2. ВЪЗЛАГА на дирекция „Управление на собствеността на съдебната власт“ да организира необходимите действия за приемането на апартаментите.    

4.3. ВНАСЯ предложението като допълнителна точка в редовно заседание на Пленума на Висшия съдебен съвет, насрочено за 26.04.2018 г.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ